கேள்வி: அப்துல் பாரி (பேராசிரியர்) - சுயசரிதை பற்றி நீங்கள் என்ன அறிந்துள்ளீர்கள்?
பதில்: 1937 இல் ''டிஸ்கோ'' (இப்போது டாட்டா ஸ்டீல் ) நிர்வாகத்துடன் இவர் ஒரு ஒப்பந்தம் மேற்கொண்டார். பாரி 1946 முதல் 28 மார்ச் 1947 இல் இறக்கும் வரை பீகார் பிரதேச காங்கிரசு கட்சியின் தலைவராகப் பணியாற்றினார். தன்பாத் இருந்து பட்னா திரும்பும் போது, பீகார் மாகாணம் குஸ்ருபூரில் பாதையில் ஏற்பட்ட வாக்குவாதத்தின் பின்னர், மூன்று பேர் இவரைச் சுட்டுக் கொன்றனர். மோகன்தாசு கரம்சந்த் காந்தி தனது அஞ்சலியில், பாரி "தனது நாட்டு மக்களுக்கு சேவை செய்வதில் ஒரு பக்கிரி போல் வாழ்ந்தார்" என்று குறிப்பிட்டார். அப்போது காங்கிரசு தலைவர் ஆச்சார்ய கிருபளானி, “இவரது மரணம் இந்தியாவின் துணிச்சலான மற்றும் தன்னலமற்ற சுதந்திர வீரர்களில் ஒருவரைப் பறித்துவிட்டது. வகுப்புவாத சார்பிலிருந்து முற்றிலும் விடுபட்டவர் மற்றும் தன்னை ஒரு இந்தியராக மட்டுமே அறிந்திருந்தார். உழைக்கும் வர்க்கங்களின் சேவையில் நாட்டம் நிறைந்த அர்ப்பணிப்பு வாழ்க்கை இவருடையது” என்றார். பாரியின் முதலாம் ஆண்டு நினைவு நாளில், இராசேந்திர பிரசாத் இவர் தேசத்திற்கு ஆற்றிய பங்களிப்பு குறித்து 22 மார்ச் 1948 தேதியிட்ட ''மஸ்தூர் ஆவாஸ்'' என்ற பத்திரிக்கையில் வெளியிட்டார்.